破苻坚蒋神灵应・尾声
作者：李文蔚
朝代：元

paragraphs: 尊建业望神京，拱上国瞻天象，休小觑东南一方。
看了二水中分白鹭洲，插青天山势轩昂，映晖光，水国江乡，端的是贵府高名王谢堂。
(苻坚云)先生，凭着俺本国人马，务要征战一遭也。
(正末唱)慢矜夸兵多将广，且休题人强马壮，(带云)大人，你休举兵，(唱)则不如存仁布德守秦邦。
(下)(苻坚云)先生去了也。
某欲待图晋，军师坚意不肯。
某手下有中大夫阳耳公苻融，此人知天文，晓地理，观气色，辨风云。
某唤他来，与他商议，看他意下如何？小校，与我请阳平公苻融来者。
(卒子云)理会的。
阳平公安在？(苻融上，云)威镇群雄透胆寒，常怀义胆与忠肝，为臣竭力施公正，赤心辅弼立江山。
小官乃阳平公苻融是也。
生于汉末之间，学成文武全才，智勇并行。
小官正在私宅，令人来报苻公呼唤，须索走一遭去。
报复去，道有苻融来了也。
(卒子云)理会的。
喏，报的大人得知，有阳平公来了也。
(苻坚云)道有请。
(卒子云)理会的。
有请(见科)(苻融云)公子呼唤苻融来，有何事商议？(苻坚云)苻融，唤你来别无甚事，某听知的晋国兵微将寡，缺少用武之将，我今要统兵图晋，未知你意下如何？(苻融云)公子，便好道"国有事君臣议论，家有事父子商量"。
今欲要伐晋，必起干戈。
孙子曰："兵者国之大事，死生之地，存亡之道，不可不察也。
"晋室虽然兵微将寡，无有不正之事。
有桓冲、谢安，乃江表社稷之臣。
今福德在晋，奈长江险阻。
王景略一时英杰，尝比之诸葛武侯，言听计用，后霸西蜀五十四郡。
今景略之谋，公皆不信之。
昔日春秋吴夫差不听子胥之谏，越兵侵吴；项籍不听范增之言，阴陵失路自刎而亡。
今公子不听景略苻融之语，恐防有失，岂不危哉！若伐晋者有三难，不可伐之。
(苻坚云)可是那三难？(苻融云)天道不顺者，一也；晋国无衅者，二也；数战兵疲，民有畏敌者，三也。
晋未可灭，昭然。
即令劳师大举，恐无万全之功，晋乃亦不可图也。
枉惹祸殃，悔之晚矣！苻融不敢自专，乞公子尊鉴不错。
(苻坚云)噤声！大事已定，勿得狂言也。
如若违令，必无轻恕。
尔退！(苻融云)公既不听小官之言，须索回避，他日若有差迟，莫道苻融不曾劝谏也。
收拾献策呈言意，且做抽头缄人。
(下)(苻坚云)苻融去了也。
小校，与我唤将大将梁成来者。
(卒子云)理会的。
梁成安在？(净梁成上，云)人中之灵，卒中之精，西秦名将，大将梁成。
某乃大将梁成是也，佐于苻坚手下为将。
正在教场中操兵练士，令人来报苻公呼唤，须索走一遭去。
可早来到也。
报复去。
道有梁成来了也。
(卒子云)理会的。
喏，报的大人得知，。